**ELŐTERJESZTÉS**

**Szombathely Megyei Jogú Város Közgyűlésének 2022. február 24-i rendes ülésére**

**Tájékoztató**

**a 2014-2019. közötti időszakot érintő egyes projektekről**

Az elmúlt időszakban a sajtóban hírek és különféle nyilatkozatok jelentek meg arról, hogy az Önkormányzatunknak a 1448/2021.(VII.7.) Korm.határozat alapján biztosított fejlesztési támogatás felhasználása, az egyes projektek megvalósítása nem a megfelelő ütemben halad. E körben szükséges megjegyezni, hogy a támogatói okirat 2021. november 8. napján vált teljessé és véglegessé. Ehhez képest 2022. január 7. napjáig (azaz 2 hónap alatt) valamennyi tervezési szerződést megkötötte az Önkormányzat. Előzőek miatt – és a közvélemény hiteles tájékoztatása érdekében - szükséges ezen fejlesztések előrehaladását a 2014-2019. éveket érintő más projektek tükrében bemutatni. Az összehasonlíthatóság érdekében elsőként ugyancsak kormányzati forrásból megvalósult fejlesztések időszükséglete kerül ismertetésre.

**Szent Márton tér felújítása**

A támogatási szerződés megkötésének időpontja: 2016. március 2.

A támogatási összeg megérkezésének időpontja: 2016. március 7.

A kivitelezési szerződés megkötésének időpontja: 2017. június 7.

Beruházás megkezdésének időpontja: 2017. július 17.

**A támogatási szerződés megkötése és a beruházás megkezdése között eltelt idő: 16 hónap.**

**Berzsenyi tér felújítása**

A támogatási szerződés megkötésének időpontja: 2016. március 2.

A támogatási összeg megérkezésének időpontja: 2016. március 7.

A kivitelezési szerződés megkötésének időpontja: 2017. február 2.

Beruházás megkezdésének időpontja: 2017. március 16.

**A támogatási szerződés megkötése és a beruházás megkezdése között eltelt idő: 12 hónap**

**Savaria Múzeum felújítása**

A támogatási szerződés megkötésének időpontja: 2016. március 2.

A támogatási összeg megérkezésének időpontja: 2016. március 7.

A kivitelezési szerződés megkötésének időpontja: 2016. június 24.

Beruházás megkezdésének időpontja: 2016. július 4.

**A támogatási szerződés megkötése és a beruházás megkezdése között eltelt idő: 4 hónap. Megjegyzés: a beruházás megvalósítására nem a támogatói okirat, hanem külön közgyűlési határozat adott felhatalmazást a polgármesternek (a határozat száma: 428/2015. (XII.10.) Kgy. sz. határozat), amitől számítva 7 hónapon belül kezdődött meg a beruházás. A tervek már 2015. évben rendelkezésre álltak.**

**Romkert sétány kialakítása**

A támogatási szerződés megkötésének időpontja: 2016. március 2.

A támogatási összeg megérkezésének időpontja: 2016. március 7.

A kivitelezési szerződés megkötésének időpontja: 2017. január 27.

Beruházás megkezdésének időpontja: 2017. február 19.

**A támogatási szerződés megkötése és a beruházás megkezdése között eltelt idő: 11 hónap.**

**Smidt Múzeum felújítása**

A támogatási szerződés megkötésének időpontja: 2016. március 2.

A támogatási összeg megérkezésének időpontja: 2016. március 07.

A kivitelezési szerződés megkötésének időpontja: 2017. február 2.

Beruházás megkezdésének időpontja: 2017. február 9.

**A támogatási szerződés megkötése és a beruházás megkezdése között eltelt idő: 11 hónap.**

**A szombathelyi Késmárk utcai teniszcentrum fejlesztése**

A támogatási szerződés megkötésének időpontja: 2017. december 22.

A támogatási összeg megérkezésének időpontja: 2017. december 27.

A kivitelezési szerződés megkötésének időpontja: 2019. március 21.

Beruházás megkezdésének időpontja: 2019. március 28.

**A támogatási szerződés megkötése és a beruházás megkezdése között eltelt idő: 15 hónap.**

Fentieken túlmenően megvizsgáltuk azt is, hogy az európai uniós források terhére megvalósult fejlesztéseknél miként alakult az egyes beruházások időszükséglete.

**Új Egészségügyi Alapellátó Központ kialakítása**

A támogatási szerződés(ek) megkötésének időpontjai: 2016. szeptember 21. majd 2019. április 1. napja, tekintettel arra, hogy a projekt első körben meg sem valósult.

A támogatási összeg megérkezésének időpontja: 2016. november 15.

A kivitelezési szerződés megkötésének időpontja: 2019. szeptember 17.

Beruházás megkezdésének időpontja: 2019. szeptember 17.

**Az első támogatási szerződés megkötése és a beruházás megkezdése között eltelt idő: 36 hónap.**

**Szombathelyi sportliget fejlesztése**

A támogatási szerződés megkötésének időpontja: 2016. december 15.

A támogatási összeg megérkezésének időpontja: 2016. december 22.

A kivitelezési szerződés megkötésének időpontja: 2018. november 19.

Beruházás megkezdésének időpontja: 2019. február 5.

**A támogatási szerződés megkötése és a beruházás megkezdése között eltelt idő: 26 hónap.**

**Szombathelyi Vásárcsarnok felújítása**

A támogatási szerződés megkötésének időpontja: 2016. november 18.

A támogatási összeg megérkezésének időpontja: 2016. december 30.

A kivitelezési szerződés megkötésének időpontja: 2020. március 18.

Beruházás megkezdésének időpontja: 2020. március 20.

**A támogatási szerződés megkötése és a beruházás megkezdése között eltelt idő: 40 hónap.**

**Víztorony felújítása**

A támogatási szerződés megkötésének időpontja: 2017. október 4.

A támogatási összeg megérkezésének időpontja: 2018. június 7.

A kivitelezési szerződés megkötésének időpontja: 2019. április 8.

Beruházás megkezdésének időpontja: 2019. április 16.

**A támogatási szerződés megkötése és a beruházás megkezdése között eltelt idő: 18 hónap.**

**A Képtár felújítása**

A támogatási szerződés megkötésének időpontja: 2017. december 6.

A támogatási összeg megérkezésének időpontja: 2018. június 7.

A kivitelezési szerződés megkötésének időpontja: 2019. október 7.

Beruházás megkezdésének időpontja: 2019. október 10.

**A támogatási szerződés megkötése és a beruházás megkezdése között eltelt idő: 22 hónap.**

**Éva-malom felújítása Schrammel Imre életművének bemutatásához**

A támogatási szerződés megkötésének időpontja: 2018. július 13.

A támogatási összeg megérkezésének időpontja: 2018. november 27.

A kivitelezési szerződés megkötésének időpontja: 2019. október 10.

Beruházás megkezdésének időpontja: 2019. október 15.

**A támogatási szerződés megkötése és a beruházás megkezdése között eltelt idő: 15 hónap.**

**Óvoda fejlesztések Szombathelyen**

A támogatási szerződés megkötésének időpontja: 2016. november 11.

A támogatási összeg megérkezésének időpontja: 2016. december 27.

Kivitelezési szerződés megkötésének időpontjai:

Szombathelyi Aréna Óvoda: 2019. június 6.

Szombathelyi Benczúr Gyula Utcai Óvoda: 2019. március 22.

Szombathelyi Gazdag Erzsi Óvoda: 2020. szeptember 25.

Szombathelyi Szivárvány Óvoda: 2019. február 22.

Szombathelyi Mesevár Óvoda: 2021. február 26.

Szombathelyi Vadvirág Óvoda: 2020. szeptember 25.

Az egyes beruházások megkezdésének időpontjai:

Szombathelyi Aréna Óvoda: 2019. június 6.

Szombathelyi Benczúr Gyula Utcai Óvoda: 2019. április 1.

Szombathelyi Gazdag Erzsi Óvoda: 2020. november 4.

Szombathelyi Szivárvány Óvoda: 2019. március 1.

Szombathelyi Mesevár Óvoda: 2021. június 1.

Szombathelyi Vadvirág Óvoda: 2020. november 4.

**A támogatási szerződés megkötése és a beruházások megkezdése között eltelt átlagos idő az óvodai fejlesztéseknél: 40 hónap.**

**Szombathely bel – és csapadékvíz védelmi rendszerének fejlesztése**

A támogatási szerződés megkötésének időpontja: 2016. szeptember 19.

A támogatási összeg megérkezésének időpontja: 2016. szeptember 26.

Kivitelezési szerződés megkötésének időpontjai:

Joskar-Ola: 2018. április 27.

Nárai u.: 2019. január 28.

Olad falu: 2019. január 28.

Rumi út: 2019. január 28.

Szatmár u.: 2019. január 28.

Mérleg u.: 2019. január 28.

Szent Imre herceg u.: 2019. január 28.

Stromfeld: 2018. április 27.

Az egyes beruházások megkezdésének időpontjai:

Joskar-Ola: 2018. május 25.

Nárai u.: 2019. február 12.

Olad falu: 2019. február 12.

Rumi út: 2019. február 12.

Szatmár u.: 2019. február 12.

Mérleg u.: 2019. február 12.

Szent Imre herceg u.: 2019. február 12.

Stromfeld: 2018. május 25.

**A támogatási szerződés megkötése és a beruházások megkezdése között eltelt átlagos idő a bel – és csapadékvíz védelmi rendszer fejlesztésénél: 27 hónap.**

**Összegezve: a fentiekben bemutatott 26 projekt esetén a támogatási szerződés megkötésétől számítva átlagosan több, mint 20 hónap múlva került sor a beruházások megkezdésére.**

Fenti, megvalósult projektek mellett több olyan fejlesztés is megindult a jelzett időszakban, amelyek megvalósítására a későbbiekben valamilyen okból kifolyólag nem került sor, ennek ellenére az önkormányzati költségvetést az előkészítés költségei terhelték. A többi között például:

* a Romkert turisztikai célú fejlesztése – védőépület megépítése,
* városháza épületének felújítása,
* a szombathelyi Gothard-kastély felújítása,
* élményfürdő kialakítása,
* négycsillagos sport- és konferencia hotel a szombathelyi Tófürdő területén.

Megjegyzendő továbbá, hogy fentiek mellett több más olyan fejlesztés is bejelentésre került az előterjesztéssel érintett időszakban, amelyekben a későbbiekben semmiféle érdemi előrelépés nem történt. Ilyen volt például:

* digitalizációs központ kialakítása a 11-es Huszár úti laktanya területén,
* a Milánói Világkiállítás pavilonjának felállítása,
* közösségi tér kialakítása az ELTE Savaria Egyetemi Központ főépületével szembeni Perint-partszakaszon.

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2022. február „ ”**

 **/: Dr. Nemény András :/**

**Határozati javaslat**

**…./2022. (II.24.) Kgy. számú határozat**

Szombathely Megyei Jogú Város Közgyűlése a 2014-2019. közötti időszakot érintő egyes projektekről szóló tájékoztatót tudomásul veszi.

**A végrehajtásért felelős:**

 Dr. Nemény András polgármester

 Dr. Horváth Attila alpolgármester

 (A végrehajtásért felelős:

Kalmár Ervin, a Városüzemeltetési Osztály vezetője)

**Határidő:** azonnal